Vzťahy nadriadenosti a podriadenosti sú príznačné pre štátnu službu, armádu a ozbrojené bezpečnostné zbory (Zbor väzenskej a justičnej stráže, Slovenská informačná služba, finančná správa). Rovnako tak platia aj pre ďalšie štátne orgány, ako sú súdy či prokuratúra. Nadriadený subjekt má vždy stanovené konkrétne právomoci vo vzťahu k podriadeným subjektom, ktoré mu vyplývajú z osobitného predpisu, napr.: zákon č. 55/2017 Z. z. o štátnej službe, zákon č. 281/2015 Z. z. o štátnej službe profesionálnych vojakov, zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície, zákon č. 154/2001 Z. z. o prokurátoroch a právnych čakateľoch prokuratúry.
Pri uplatňovaní pôsobnosti voči podriadeným profesionálnym vojakom je veliteľ podľa odseku 1 nadriadený podľa funkcie. Ak veliteľ nie je nadriadený podľa funkcie, je nadriadený podľa vojenskej hodnosti.
§ 8 ods. 4 zákona č. 281/2015 Z. z. o štátnej službe profesionálnych vojakov.
subjekt, ktorý v ustanovenom rozsahu riadi, organizuje, kontroluje a hodnotí výkon podriadeného subjektu v organizačnej štruktúre orgánu, kde fungujú vzťahy nadriadenosti a podriadenosti a určité hierarchické usporiadanie štruktúry daného orgánu
PODĽA: Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.